*TUTKIMUSSUUNNITELMA KITEYTETYSTI EETTISTÄ TOIMIKUNTAA VARTEN/EETTINEN ENNAKKOARVIOINTI*

”Eettiselle toimikunnalle lähetettävän tutkimussuunnitelman pituus voi olla *maksimissaan 10 sivua.*Tutkimussuunnitelmassa tulee ilmetä seuraavat asiat, jotka ovat keskeisiä eettisen ennakkoarvioinnin kannalta. Tutkimussuunnitelman pituus on rajoitettu, jotta arvioinnin kannalta olennaiset asiat käyvät tutkimussuunnitelmasta selkeästi ilmi ja ne on helppo erottaa suunnitelmasta. Huomioithan, että tutkimussuunnitelma on oma lausuntopyynnön osa, esim. eettinen arviointi, riskien arviointi yms. ovat omia asiakirjoja ja lausuntopyynnön osia.

Tarkoitus ja tavoitteet

* Tutkimuksen tarkoitus ja tavoitteet. Tässä yhteydessä on mainittava, mikäli tutkimus on osa suurempaa hankekokonaisuutta ja määriteltävä, mikä rooli tutkimuksella, johon lausuntoa pyydetään, on osana isompaa hankekokonaisuutta.
* Tutkimuksen viitekehys ja tutkimuskysymykset; mitä, miksi ja miten tutkitaan.

Tutkimusaineisto, tutkimusmenetelmät ja tutkimusympäristö:

* Käytettävä tutkimusaineisto sekä aineiston perustelut, kerääminen tai hankinta, analyysit ja käyttö huomioiden myös mahdolliset immateriaalioikeudet.
* Käytettävät tutkimusmenetelmät on tuotava selkeästi tutkimussuunnitelmassa esiin.
* Kuvaus paikallisesta, kansallisesta ja/tai kansainvälisestä tutkimusympäristöstä
* Hankkeen työsuunnitelma ja toteutuksen aikataulu, tutkimuksen/hankkeen rahoitus

Henkilötietojen käsittelyyn liittyvä riskien arviointi ja vaihtoehtoinen toteutustapa (huom! tämä osio on lausuntopyynnössä oma osionsa, joten tutkimussuunnitelmassa vain lyhyesti keskeiset asiat henkilötietojen käsittelyyn liittyvistä riskeistä ja viittaus riskien arviointi -asiakirjaan (lausuntopyynnön kohta numero 4).

* Hankkeen onnistumisen kannalta kriittiset kohdat, riskin todennäköisyys ja keinot, joilla riskejä voidaan hallita sekä vaihtoehtoiset toteutustavat.

Tutkimushankkeessa työskentelevät henkilöt:

* Hankkeen vastuullisen johtajan sekä hankkeessa työskentelevien henkilöiden tehtävät
* Hankkeessa työskentelevien tutkijoiden nimet ja/tai koulutustaso, jos ne ovat tiedossa.
* Mahdolliset yhteistyötahot.

Tutkimuseettiset kysymykset:

* Tutkimusaiheeseen, menetelmiin ja aineistoihin liittyvät eettiset kysymykset (esimerkiksi menettelytavan eettisyys, tutkittavan tietoinen suostumus, tutkittavan anonymiteetin suojaaminen, tutkimuksesta vetäytyminen).Huom! tutkimuseettisistä kysymyksistä vain keskeisimmät kohdat ja toteamus, että eettisiä kysymyksiä ja pohdintaa avataan enemmän lausuntopyynnön eettinen arviointi -osuudessa, lausuntopyynnön kohta 3.
* Mahdolliset tutkimusluvat tai niiden hakeminen.
* Tutkimussuunnitelmaan tulee sisältyä aineistonhallinnan osuus/ suunnitelma, jossa kuvataan, miten aineisto kerätään, miten sitä käsitellään ja säilytetään hankkeen aikana, mihin ja miten se siirretään hankkeen päättyessä, esim. arkistoon vai hävitetäänkö tutkimusaineisto. Lisäksi aineistonhallintasuunnitelmassa tulee ilmetä se, siirretäänkö dataa EU-/ETA-alueen ulkopuolelle.
* Huom! mikäli Tampereen yliopisto on tutkimuksessa rekisterinpitäjä, on huomioitava, että sopimusrahoituksella/ulkopuolisella rahoituksella tehtävässä tutkimuksessa tutkimusaineiston omistaa yliopisto siten kuin rahoittaja määrittää tai oikeuksiensiirtosopimuksella on sovittu, ks. oikeuksiensiirtosopimuksesta: https://intra.tuni.fi/fi/tutkimus-ja-kehitys/tutkimuksen-ja-kehitystyon-hyodyntaminen/oikeuksiensiirto/sopimustutkimuksen-oikeuksiensiirto. Myös perusrahoituksella tehtävässä tutkimuksessa on yliopisto rekisterinpitäjä, kun kyseessä on palvelussuhteessa tehtävä tutkimus. Edellä mainitussa tapauksessa on otettava huomioon, että mikäli tutkija siirtyy pois yliopiston palvelussuhteesta toiseen yliopistoon tms., on tutkittavia informoitava rekisterinpitäjän vaihtumisesta!
* Miten ratkaistaan aineistojen jakamiseen ja käyttöön liittyvät mahdolliset lailliset ja eettiset kysymykset (aineistonkäyttösuunnitelma/sopimus aineiston käytöstä tutkijoiden välillä tai tutkimusorganisaatioiden välillä). Tutkimussuunnitelmassa on mainittava, mikäli tutkimusaineistoa on tarkoitus/voidaan käyttää jatkotutkimuksiin. Mikäli aineisto on avoimesti saatavilla hankkeen päätyttyä, minne se laitetaan.
* On otettava huomioon, että eettiselle toimikunnalle arviointiin tulevissa lausuntopyynnöissä on kyse pääsääntöisesti aina henkilötietojen käsittely, jolloin tietosuojan ja tietoturvan vaatimus korostuu. Mikäli erityiset henkilötiedot ovat tutkimuksessa käsittelyn kohde ja henkilötietojen käsittelyn oikeusperuste (=kyselyissä ja haastatteluissa kysytään erityisesti näitä asioita), on henkilötietojen käsittelyyn kiinnitettävä aivan erityistä huomiota.
* Kun tutkija laatii tiedotetta tutkimuksiin ja tietosuojailmoituksen, tulee huolehtia siitä, että henkilötietojen käsittely on määritelty yhdenmukaisesti näissä kolmessa eri dokumentissa.